महेश शर्मा का कहना है कि 9 सितंबर को मुहूर्त वाले दिन वह सब घर पर थे। देव शर्मा अपने दोस्तों और रिश्तेदारों को कॉल कर रहा था। इस दौरान वह मोबाइल पर बात करते हुए छत पर चला गया था। छत के फ्रंट साइड से 11 केवीए की लाइन गुजर रही है। कुछ तार पर प्लास्टिक की पाइप चढ़ाई हुई है। कुछ खुली है। मोबाइल पर बात करते समय देव का सिर तार से छू गया। करंट का झटका खाकर देव नीचे गिरा। नीचे एक तार घर के मीटर की तरफ जा रही थी। उस तार में भी जोड़ था। नीचे गिरने पर जोड़ से भी देव को करंट लगा और उसकी मौके पर ही मौत हो गई।